b'\n_START_ARTICLE_\nKobayashi Issa\n_START_PARAGRAPH_\nKobayashi Issa (jap. \xe5\xb0\x8f\xe6\x9e\x97\xe4\xb8\x80\xe8\x8c\xb6, 1763\xe2\x80\x931827), my\xc3\xb6s Kobayashi Yataro, oli japanilainen runoilija. H\xc3\xa4n on tunnettu erityisesti haikuistaan, mutta harjoitti my\xc3\xb6s haikai-runoutta. El\xc3\xa4m\xc3\xa4ns\xc3\xa4 aikana Issa kirjoitti yli 20\xc2\xa0000 runoa.\n_START_SECTION_\nEl\xc3\xa4m\xc3\xa4\n_START_PARAGRAPH_\nIssa syntyi maanviljelij\xc3\xa4n perheeseen Kashiwabarassa, nykyisen Naganon prefektuurin alueella sijainneessa Shinanon provinssissa. H\xc3\xa4n sai synnyinnimekseen Kobayashi Nobuyki. \xc3\x84itins\xc3\xa4 kuoleman j\xc3\xa4lkeen Issa alkoi harjoittaa haiku-runoutta. H\xc3\xa4n ei tullut toimeen uuden \xc3\xa4itipuolensa kanssa. Issa muutti pois kotoaan kun h\xc3\xa4net l\xc3\xa4hetettiin Edoon opiskelemaan 1777. Edossa Issan opettajina toimivat Mizoguchi Sogan ja Norokuan Chikua. Issa runot alkoivat saavuttaa arvostusta ja lopulta Seibi Natsume ryhtyi h\xc3\xa4nen suosijakseen. Is\xc3\xa4ns\xc3\xa4 kuoltua ja Issan peritty\xc3\xa4 t\xc3\xa4m\xc3\xa4n omaisuuden Issa palasi kotikaupunkiinsa 1810-luvun alkupuolella. H\xc3\xa4n eli el\xc3\xa4m\xc3\xa4ns\xc3\xa4 k\xc3\xb6yh\xc3\xa4n\xc3\xa4 ja my\xc3\xb6hempin\xc3\xa4 vuosinaan h\xc3\xa4n menetti omaisuutensa tulipalossa. Issa oli naimisissa kolme kertaa. H\xc3\xa4nen ensimm\xc3\xa4inen vaimonsa ja lapsensa menehtyiv\xc3\xa4t ja avioliitto toisen vaimon kanssa oli onneton ja lyhyt. Kolmannen avioliittonsa Issa solmi vuonna 1826.'